Melanimon tibialis

Melanimon tibialis er en skyggebille.

Utseende 
En liten (3-4 millimeter), nokså bred, halvmatt svart skyggebille. Antennene er ganske korte med en tre-leddet klubbe. Hodet er kort og bredt. Pronotum er avrundet firkantet, tett og kraftig punktert. Dekkvingene er jevnbrede, fint og jevnt punktert. Leggen (tibia) på forbeina er utvidet med en kraftig tann nær spissen.

Levevis 
Skyggebillene har utpregede tilpasninger til å overleve i tørre miljøer, med meget tykk, vanntett kutikula og velutviklede ekskresjonsorganer (malpighiske rør) som tar vare på det aller meste av fuktigheten. Arten lever mellom røtter på sanddyner, mest ved kysten, men også på egnede lokaliteter innenlands. Både larver og voksne eter på røtter og stengler av ulike planter.

Utbredelse 
Arten er utbredt i Palearktis østover til det sentrale Sibir. Den forekommer i Norge (Østfold og Vestfold), men er sterkt truet her

Systematisk inndeling  

 Ordenen biller, Coleoptera
 Underordenen Polyphaga
 Gruppen (infraorden) Cucujiformia
 Overfamilien heteromerer, Tenebrionoidea Latreille, 1802
 Familien skyggebiller, Tenebrionidae Latreille, 1802
 Underfamilien skyggebiller, Tenebrioninae Latreille, 1802
 Stammen Melanimonini Seidlitz, 1894 (1854) 
 Slekten Melanimon Steven, 1828 - 4 arter, Europa, i Norge:
 Melanimon tibialis (Fabricius, 1781)

Referanser

Eksterne lenker 
 UK Beetles - Melanimon tibiale 
 

Skyggebiller
Biller formelt beskrevet i 1781
Dyr formelt beskrevet av Johann Christian Fabricius